cyanic-selkie/wikianc huggingface dataset:
אוניית הבוטנים
אוניית הבוטנים הייתה סוחרת קיטור מצרית שם "Bilbeis", ששימשה כספינת דואר, באורך של כ-90 מ', שהגיעה מנמל אלכסנדריה, בדרכה לאירופה, אך עלתה על שרטון בחוף גבעת עלייה ביפו, ב-5 במרץ 1934. על סיפונה היו 8 נוסעים, 56 אנשי צוות ומטען כללי, כשעיקרו היה בוטנים, ומכאן שמה. כעת היא משמשת כאתר צלילה.
אן דאדלי
מלחינה קלאסית
קונצרט נוסף בהלחנתה של דאדלי הנקרא “Ancient and Modern”, הוצג בבכורה עולמית באולם המלכה אליזבת'. הקונצרט היה כה פופולרי ומוצלח והוא הוחזר בפסטיבל תיאטרון צ'יצ'סטר. ב-2005, קונצרט שהלחינה בשם “Northern Lights” בהשראת התרבות הנורווגית זכה לביקורות נלהבות ושבחים רבים ממגזין ה"טיימס" וה"אינדפנדנט".
מקסי ג'אז
חיים אישיים
התגורר בלונדון. היה בודהיסט מהזרם הניצ'ירני, וחבר בארגון "Burma Campaign UK" הפועל למען זכויות האדם בבורמה (מיאנמר).
פסגת ספאוטר
גילוי ומיפוי הפסגה
הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד.
הרברט בקה
ביוגרפיה
בעת מלחמת האזרחים ברוסיה בקה עבר לגרמניה הודות לעזרתו של הצלב האדום השוודי. בגרמניה עבד תחילה בתור פועל פשוט אך המשיך ללימודים גבוהים באוניברסיטת גטינגן בתחום האגרונומיה משנת 1920. המשיך לעבוד בתחום החקלאות, נהיה לעוזר מרצה באוניברסיטת האנובר. בשנת 1926 הגיש את עבודת הדוקטורט שלו, שעסקה בדגנים ברוסיה והשפעתם על הכלכלה הרוסית, לאוניברסיטת גטינגן אך עבודתו נדחתה. לאחר שגרמניה פלשה לברית המועצות הוא הדפיס את עבודת הגמר ב-10,000 העתקים ומכר אותם.
ויליאם הילטון
קריירה
הילטון נפטר בלונדון ב־30 בדצמבר 1839 ונקבר בקבר המשפחתי בקפלת סבוי, שנהרסה בשריפה ב־7 ביולי 1864. הקפלה שוחזרה בשנת 1866 ואחותו, הרייט דה וינט הניחה מצבת מבנה חדשה לזכרו ולזכר בעלה.
פועל (משפט עברי)
ההבדל בין שכירות לקבלנות
בספר תרומת הדשן נכתב שפועל ששכרו אותו להפיק סכום מסוים של חביות יין, גם אם מכורח השעה הוא נאלץ להפיק אותן מכרמי הענבים בזמן הבציר הוא נחשב לקבלן, שכן התשלום הוא עבור התפוקה ולא עבור העבודה. לעומת זאת, אם תובעים ממנו לעשות פעולה מסוימת בזמן מסוים בדווקא, נחשבת העבודה לשכירות ולא לקבלנות, וכך פוסק הנתיבות המשפט.
בזבוז אדום-מצח
רבייה
בטורקיה, הרבייה מתרחשת בין אפריל ליולי כשבקווקז הרבייה מתרחשת בחציון השני של מאי לעומת אמצע מאי עד יוני באיראן. הדגירה נמשכת כ11–16 ימים כאשר רק הנקבה דוגרת על הביצים, הנקבה מטילה 3–5 ביצים בצבע לבן מנוקד בחום. הקן יהיה מסודר וקומפקטי ויהיה עשוי מדשא יבש, זרדים, גבעולים וטחב. הקן ממוקם בדרך כלל על עצים או בראש צוק בלתי נגיש אך ישנם גם קנים בנקיקים וחרירים.
ספרד ההבסבורגית
רקע
בשנת 1492, בתום מלחמת גרנדה בת 10 השנים, הביסו המלכים הקתוליים את אחרון המלכים המוריים של ממלכת גרנדה ובכך השלימו את הרקונקיסטה של חצי האי האיברי. לאחר ניצחונם, נפגשו המלכים עם כריסטופר קולומבוס, מלח איטלקי מהעיר ג'נובה, אשר ניסה למצוא נתיב ימי מערבה, דרך האוקיינוס האטלנטי ליפן. באותה העת כבר הייתה קסטיליה כלואה במרוץ התגליות יחד עם פורטוגל, בניסיון למצוא נתיב ימי למזרח הרחוק, כשנפגש קולומבוס עם מלכיה. בעקבות מסע זה גילה קולומבוס ב"היסח הדעת" את אמריקה, וחנך את עידן ההתיישבות הספרדית ביבשת.
ושוב, טענתם של הספרדים בנוגע לשטחים אלו אושרה בבולה אפיפיורית שהוציא האפיפיור אלכסנדר השישי. בעקבות רצונה של פורטוגל להגדיל את גבולותיה לאחר מכן, נחתם בשנת 1494 הסכם בין שתי המדינות - חוזה טורדסיאס, אשר במסגרתו חולק העולם בין קסטיליה לפורטוגל. החוזה התיר לקסטיליה זכויות בלעדיות על ההתיישבות בעולם החדש, מאלסקה לכף הורן (מלבד חופי ברזיל), וכמו כן גם את חלקה המזרחי ביותר של יבשת אסיה. ההתרחבות וההתיישבות הספרדית ביבשת החדשה נבעה מהשפעות כלכליות, רצונה לשפר את מעמדה המדיני באירופה, ותקוותיה להפיץ את הנצרות הקתולית ברחבי העולם החדש.
ניקולאי בוכארין
לאחר מהפכת אוקטובר
במאי 1917 חזר לרוסיה עם המהפכה, נבחר לוועד המרכזי של המפלגה ונהיה לעורך הפראבדה. בתחילה נמנה עם הרדיקלים במפלגה וצידד בהמשך המלחמה כדי לקדם באופן מיידי מהפכה קומוניסטית כלל-עולמית, כנגד תומכי הסכם ברסט-ליטובסק, אך בראשית שנות ה-20 נעשה מתון יותר בדעותיו ותמך בנא"פ - "המדיניות הכלכלית החדשה" הליברלית-יחסית של לנין - ובפיתוח תעשייתי מתון שהיה מקובל על הסוחרים הזעיר-בורגנים והאיכרים. בשנת 1924 בוכארין נבחר לפוליטביורו, הגוף העליון של המפלגה ולכן גם של ברית המועצות כולה, ובשנת 1926 - ליושב-ראש הקומינטרן. באותה שנה בוכארין תמך בסטלין במאבקו כנגד "האופוזיציה משמאל" בדמות טרוצקי, זינובייב וקאמנייב, וטען כי יש לחדול מהמאמצים לעורר מהפכה כלל-עולמית ולהתרכז ב"בניית הסוציאליזם במדינה מסוימת" - גישה שאומצה במלואה על ידי סטלין.
לוקאס פורקאמר
חיים אישיים
פורקאמר נמצא במערכת יחסים עם חברתו מארי-לואיז "רילו" שוורץ. בספטמבר 2016, נולדה בתם הראשונה, ויולה. באפריל 2020 נולדה בתם השנייה, בילי.
ספרד ההבסבורגית
המאבקים באירופה בתקופתו של פליפה השני
תחת חסותו של איחוד אראס, ארצות השפלה הדרומיות (כיום בוולוניה, נור-פה דה קאלה ופיקארדי), הביעו נאמנות לפליפה, והכירו בשלטונו של בא-כוחו, יוהאן מאוסטריה. שקט מקומי זה בא יחד עם ההזדמנות לחזק את כוחו של פליפה, כשב-1580 נהרג אחרון המלכים משושלת המלוכה בפורטוגל במערכה במרוקו - אנריקה, מלך פורטוגל. פליפה הכריז על תביעותיו לכתר הפורטוגזי, וביוני אותה השנה, שלח את הדוכס מאלבה לליסבון לאשש את ירושתו. שלטונו של פליפה התקבל באהדה רבה יותר בליסבון מאשר ברוטרדם, והאימפריות המאוחדות של ספרד ופורטוגל הניחו בידיו של פליפה כמעט את כל שטחי העולם החדש, יחד עם רשת המסחר הפורטוגזית הענפה באסיה ובאפריקה. פליפה אף העביר את בירתו לליסבון למשך תקופה קצרה, על מנת לחזק את שלטונו בפורטוגל, וב-1582, השיב אותה למדריד.
הפיוס עם מדינות אירופה בתקופתו של פליפה השני
קסטיליה סיפקה לאימפריה את מרבית הכנסותיה וצבאותיה. המגפה שפקדה אותה בין השנים 1596 ו-1602, הובילה למותם של כ-600,000 מתושביה. מספר משמעותי נוסף של קסטיליאנים נהרגו בשדות הקרב באירופה או היגרו לאמריקה. ב-1609, גורשו האנוסים המוסלמים מאדמת ספרד. ישנן הערכות שגורסות כי קסטיליה איבדה כ-25% מאוכלוסייתה בין השנים 1600 ו-1623. צניחה כה משמעותית בבסיס האוכלוסייה של האימפריה, הובילו להיחלשות מסוכנת של כלכלתה, במיוחד בתקופת המאבקים של ספרד באירופה.
השלום עם צרפת ואנגליה, הותיר לה רווח כלכלי על מנת לגייס משאבים למלחמה בהולנד. ההולנדים, בהנהגתו של מאוריץ, נסיך אורנז', בנו של וילם השתקן, הצליחו בכיבוש של מספר ערי גבול מספרד, כשהעיקרית שבהן הייתה עיר המבצר ברדה. לאחר שנחתם הסכם שתים עשרה שנות הפסקת האש עם הולנד, הגיעה ספרד למצב המיוחל של שלום עם כל אויבותיה.
תחילת שקיעתה של ספרד
בעת עלותו לשלטון התרחשה מלחמת השיקום הפורטוגזית, וזמן קצר לאחר עלייתו לשלטון החלה מלחמת ההאצלה עם צרפת על השליטה בארצות השפלה הספרדיות ובפראנש-קונטה. אמו מריאנה ניהלה את ענייני המדינה באמצעות ידידיה, והביאה לסיום המלחמות עם פורטוגל וצרפת, על אף אובדן שטחים שהשתייכו קודם לכן לספרד. גם בבגרותו של קרלוס המשיכה אמו למשול, בשל מחלתו וחוסר תפקודו. בשנת 1677 נערכה הפיכה נגד מריאנה, שהובלה על ידי חואן מאוסטריה הצעיר - בנו הלא חוקי של פליפה הרביעי, מלך ספרד, ומסרה את השלטון לקרלוס.
מונוק
יהודי מונוק
באפריל 1944, נלקחו יהודי מונוק לגטו שאטוראליאויהיי, שם רוכזו רוב יהודי המחוז. בסוף מאי 1944 שולחו למחנה ההשמדה אושוויץ.
האזור האוטונומי של בוגנוויל
ממשל ופוליטיקה
הבחירות לממשלה האוטונומית הראשונה נערכו במאי וביוני 2005. יוסף קאבוי, מנהיג תנועת העצמאות, נבחר לנשיא, אך הוא נפטר בזמן כהונתו ב-6 ביוני 2008. לאחר בחירות ביניים לממלא מקום, נבחר ג'ון מומיס לנשיא ב-2010 לכהונה של חמש שנים. מומיס תמך באוטונומיה בתוך מערכת יחסים עם ממשלת פפואה גינאה החדשה.
קציר (יישוב)
במדרון המערבי של הרכס עליו נבנה היישוב, שוכן האתר הארכאולוגי "אל-אחוואט", בו התגלה יישוב מתקופת התנחלות השבטים בארץ כנען.
היסטוריה
נכון להיום (2015) מתגוררות ביישוב כ-40 משפחות ערביות. כל אדם יכול להתיישב בקציר (בכל אחת מן הגבעות) ללא צורך בוועדת קבלה.
השתייכות מוניציפלית
בראשית דרכו השתייך היישוב למועצה אזורית מנשה. בשנת 1992, במסגרת התוכנית לאיחוד רשויות מקומיות, הוכלל היישוב קציר ביחד עם היישוב חריש במועצה מקומית אחת בשם "טל-עירון", שהייתה ה"כוכב" הצפוני ביותר בתוכנית "יישובי הכוכבים". בשנת 1995 הוסב שם המועצה המקומית לקציר-חריש. בשנת 2012, חרף התנגדות המועצה האזורית, שטענה שהיישוב קציר הוא בעל אופי עירוני ואינו תואם את האופי הכפרי של המועצה, הופרד היישוב קציר מהיישוב חריש (במסגרת קידום הפיכת חריש לעיר), והוחזר לתחום שיפוטה של מועצה אזורית מנשה.
תרעומת
במשפט העברי, תרעומת הוא מונח בו משתמשים חז"ל בכמה מקומות לתאר את ההשלכות המשפטיות של פעולה שאינה גורמת נזק ממוני אך גורמת לעוגמת נפש.
הנידון התלמודי
אפשרות שלישית: מכיוון שהפועלים חשבו שהם מקבלים ארבעה זוזים הם עבדו עבודה ששווה ארבעה זוזים, הם מתרעמים כי אילו ידעו שבעל הבית משלם שלושה, הם לא היו עובדים עבודה באיכות של ארבעה זוזים.
פיג'ו 204
פיג'ו 204 - מכונית קומפקטית מתוצרת חברת פיג'ו הצרפתית שיוצרה בין השנים 1965–1976. בעת פיתוח הרכב נקרא הדגם B12. הרכב הוצע במספר רב של גרסאות והושק לראשונה בפריז ב-23 באפריל 1965. ה-204 היה הרכב הנמכר ביותר בצרפת משנת 1969 ועד 1971. הרכב בעל ההנעה הקדמית הוצע עם שני מנועים, הראשון מנוע בנזין בנפח של 1,130 סמ"ק, והשני מנוע דיזל בנפח של 1357 סמ"ק. החידוש ברכב זה היו בלמי הדיסק שהרכב צויד בהם, בשימוש לראשונה על ידי חברת פיג'ו.
הרכב נודע כרכב קל לאחזקה, בעל ביצועים סבירים וצריכת דלק נמוכה.
תשלומים (משפט עברי)
הנידון בערך הוא תשלום על חיוב ממוני, ויש להבדילו מחיוב של קנס, שמשמש כאמצעי ענישה או הרתעה. הקנס נקבע כעונש על מעשים שונים, כגון גניבה, הוצאת שם רע על אשתו ונזק של שור תם.
החובל בחבירו
נזק הוא הפחתת הערך של האדם, שכאשר נפגע הוא שווה פחות. ערך זה נמדד ונישום לפי הערך הפוטנציאלי של האדם להמכר לעבד לפני הנזק ולאחריו. השמאי מעריך כמה היה מחירו לפני כן וכמה הוא עכשיו. צער הוא הסבל שהאדם עבר כאשר קיבל את המכה. ערך זה נישום לפי המחיר שאדם מוכן לקבל אם יעשו לו צער שכזה במצב שבו אין נזק והפחתת שווי.
נירלוגוש
יהודי נירלוגוש
בתום המלחמה חזרו לכפר רק כמה ניצולים מהמחנות לעבודות כפייה. הם עזבו את המקום אחרי זמן קצר וחיי הקהילה לא נתחדשו.
אייל מעוז
ביוגרפיה
מעוז גם מוביל את הרכב "Maoz-Sirkis Duet", ואת "Maoz-Masaoka Duet" (עם נגנית הקוטו מיה מסאוקה) ואת "היפרקולור" (עם נגן כלי ההקשה האוסטרי לוקאס ליגטי ועם נגן הבס ג'יימס אילגנבריץ), והוא חבר אורח ביצירה "קוברה" של ג'ון זורן.
ג'קטה הוקס
ג'קטה הוקס (באנגלית: Jacquetta Hawkes; 5 באוגוסט 1910 – 18 במרץ 1996) הייתה ארכאולוגית וסופרת בריטית. הייתה האישה הראשונה שלמדה ארכאולוגיה ואנתרופולוגיה באוניברסיטת קיימברידג'. התמחתה בארכאולוגיה פרהיסטורית, והיא ידועה בפרט על חפירתה של שאריות ניאנדרטליות במערת הכרמל.
בעיה מתמטית
בעיות מתמטיות מופשטות הן שאלות בכל תחומי המתמטיקה. בדרך כלל מתמטיקאים מעלים שאלות על נושאים מתמטיים ומנסים לפתור אותן באמצעות הטכניקות המתמטיות. המטרה של המתמטיקאים היא לרוב הרחבת הידע על הנושאים הנחקרים. שאלות מתמטיות הן כלי מרכזי בהוראת המתמטיקה כאשר לרוב המורה או מחבר ספר הלימוד יוצר שאלה מתמטית ועל התלמיד לפותרה באמצעות הכלים המתמטיים שנלמדו. בדרך כלל בעיות מתמטיות שכאלה נקראות שאלות או תרגילים והמונח "בעיה מתמטית" שמור לשאלות שמתמטיקאים התקשו לפותרן.
ג'קטה הוקס
קריירה
בזמן ההכנות לוועידת אונסק"ו הראשונה במקסיקו סיטי בשנת 1947, היא פגשה את הכותב ג'ק פריסטלי, השניים התאהבו במקסיקו סיטי, אך רק בשנת 1953 נישואיה לכריסטופר הוקס התפרקו סופית, והיא וג'ק התחתנו.
הצעת רכש
הצעת רכש רגילה
הצעת רכש רגילה מוגדרת באופן שיורי כהצעה שאינה מיוחדת או מלאה: "פעולה של מציע או מי מטעמו, שאינה בגדר הצעת רכש מיוחדת או הצעת רכש מלאה, המכוונת להניע ציבור בעלי ניירות ערך של חברה רשומה למכור למציע נייר ערך, למעט רכישת ניירות ערך במהלך המסחר בבורסה".
הצעת רכש מלאה
ההסדר החקוק של הצעת רכש מלאה קובע כי אדם לא ירכוש מניות של חברה ציבורית כך שלאחר הרכישה יהיו לו יותר מ-90%, אלא בדרך של הצעת רכש לכלל המניות. החוק ממשיך וקובע כי אם ההצעה התקבלה, באופן שאלו שלא נענו לה הם בעלי פחות מ-5% מההון (כלומר, בעלי יותר מ-95% מהמניות הם המציע עצמו או בעלי מניות שהשיבו להצעה בחיוב), אזי תתבצע העברה כפויה של המניות הנותרות לידי המציע, כך שגם אלו שהשיבו בשלילה (או לא השיבו כלל) יפרדו ממניותיהם. רישומי הבעלות במניות, המתבטאים במרשם בעלי המניות של החברה, ישונו בהתאם לכך. לעומת זאת, אם הצעת הרכש המלאה לא התקבלה (כלומר, 95% או פחות מהמניות הגיעו מרצון לידי המציע), אזי הצעת הרכש אמנם תתקבל בשיעור מסוים, אך שיעור המניות שהמציע מורשה לרכוש מהניצעים יוגבל ל-90% מהון המניות.
אוניברסיטת קיו
היסטוריה
אוניברסיטת קיו הוקמה כבית ספר ללימודי המערב בשנת 1858. בשנת 1873 החלו לימודי רפואה ובשנת 1879 הנהלת האוניברסיטה סירבה להפוך אותה לאוניברסיטה הלאומית של יפן. בשנת 1890 הוקמו הפקולטות לספרות, משפטים וכלכלה. בשנת 1906 החלו לימודים לתארים מתקדמים. בשנת 1944 הוקמה הפקולטה הטכנולוגית. בשנת 1957 הוקמה הפקולטה לעסקים ומסחר. בשנת 2001 הוקמה הפקולטה לסיעוד וטיפול רפואי.
מוחמד נאג'י אל-עוטרי
מוחמד נאג'י אל-עוטרי (בערבית: محمد ناجي عطري, בתעתיק מדויק: מחמד נאג'י עטרי; נולד בשנת 1944) היה ראש ממשלת סוריה שכיהן בתפקיד זה מ-10 בספטמבר 2003 ועד 2 באפריל 2011.
הרכבת האווירית והימית הסובייטית במלחמת יום הכיפורים
רקע
לאחר מלחמת ששת הימים שוקמו צבאות מצרים וסוריה ברכש נרחב של מערכות נשק סובייטיות. הרכש הסובייטי החדיש נקלט בסיוע מדריכים ויועצים סובייטיים שהטמיעו בין היתר את תורת הלחימה הסובייטית. בשנים אלה היו שקועות המדינות בהתעצמות צבאית לקראת מלחמה עתידית שתביא לשחרור חבלי הארץ הכבושים מחזקת ישראל. נכונותה הרבה של ברית המועצות לספק ציוד צבאי וסיוע באה לידי ביטוי בנוכחות ממושכת של יועצים סובייטים על משפחותיהם, השלמה של ציוד שהושמד בקרבות ומבצעים מול ישראל במלחמת ההתשה, אספקה חלקית של מודיעין טקטי (כגון תצלומי לוויין סובייטיים) ואף נוכחות כוחות לוחמים על אדמת מצרים לצורך הגנה עליה.
ג'יין בולין (שופטת)
ביוגרפיה
בולין למדה בבית ספר תיכון בפוקיפסי, אך נמנע ממנה מלהירשם למכללת ואסאר שבעירה, שלא קיבלה תלמידים אפרו-אמריקאיים באותה תקופה. בגיל 16 היא נרשמה למכללת ולסלי במסצ'וסטס, שם הייתה אחת משני הצעירים האפרו-אמריקאיים היחידים ונדחתה חברתית על ידי הסטודנטים הלבנים. היא סיימה את לימודיה בוולסלי בשנת 1928 בין 20 הראשונים של כיתתה. יועץ קריירה בוולסלי קולג' ניסה להרתיע אותה מלהגיש מועמדות לבית הספר למשפטים של ייל בשל גזעה ומגדרה. אף על פי כן, בשנת 1931 היא הפכה לאישה האפרו-אמריקאיה הראשונה שסיימה את לימודיה שם, ועברה את בחינת לשכת עורכי הדין של מדינת ניו יורק בשנת 1932.
קריירה משפטית
בולין הייתה פעילה למען זכויות ילדים וחינוך. היא פעלה לעודד את קיומם של שירותי ילדים לבני כל הגזעים יחד, וכן שקציני מבחן יוקצו ללא קשר לגזע או לדת, וסוכנויות לטיפול בילדים במימון ציבורי יקבלו ילדים ללא קשר לרקע האתני שלהם. היא הייתה יועצת משפטית של המועצה הלאומית של נשים שחורות. היא כיהנה במועצות המנהלים של ארגונים שונים לרבות NAACP והליגה לרווחת הילד. היא התפטרה מה-NAACP בשל תגובתה למקארתיזם, אך נותרה פעילה בתנועה לזכויות האזרח. היא גם נאבקה באפליה גזעית מצד קבוצות דתיות כאשר סייעה בפתיחת בית ספר מיוחד לנערים אפרו-אמריקאיים בעיר ניו יורק. היא קיבלה תוארי כבוד ממכון טסקיגי, מכללת ויליאמס, אוניברסיטת המפטון ומכללת וסטרן לנשים.
סטנלי (עיר)
העיר ממוקמת באי פוקלנד המזרחי. מלבדה נמצאים על אי זה מספר יישובים כפריים נוספים.
לאחר המלחמה שוקמה העיר במהירות. כיום יש בה מרכז קניות, מרכז ספורט, בית חולים, ושוכנים בה משרדי הממשל של האי. בסטנלי גם נמצאת כנסייה שנבנתה בשנת 1845. בשנת 1984 נחנכה בה אנדרטה למלחמה.
פריג' (כפר)
פריג' (בהונגרית: Prügy) הוא כפר במחוז בורשוד-אבאוי-זמפלן שבצפון מזרח הונגריה.
מעשה סדום
מעשי סדום הם מונח המונח המשפטי המשמש גם כיום לתאר מין אנאלי ומין אוראלי.
בימי הביניים
מזמן זה ואילך הקישור בין העיר סדום התנ"כית לבין יחסי מין הומוסקסואליים (ולפעמים - כל התנהגות מינית שאינה משגל וגינלי) הפך רווח בחברה האירופית - הן הנוצרית והן היהודית.
לודי
היסטוריה
מאז העיר נשלטה בידי בית ספורצה, צרפת, ספרד ואוסטריה. בשנת 1786 הפכה העיר לבירה של פרובינציה שבשנים 1815–1859 כללה את העיר קרמה.
ב-10 במאי 1796 נפוליאון בונפרטה ניצח את הצבא האוסטרי בקרב לודי. במחצית השנייה של המאה ה-19, לודי החלה להתרחב מחוץ לחומות העיר.
נהיגה בשכרות
בישראל
בישראל מוגדרת נהיגה בשכרות כמצב בו ריכוז האלכוהול בדם הוא מעל 0.05% (50 מיקרוגרם אלכוהול ל-100 מיליליטר דם). בבדיקה במכשיר ינשוף, אדם נחשב בגילופין אם נמצא שיעור של 250 מיקרוגרם אלכוהול בליטר אוויר שנשף. בעקבות פסיקה של בית המשפט לתעבורה בירושלים, הועלה הרף ל-400 מיקרוגרם בנשיפה, אולם בעקבות ערעור של בית המשפט המחוזי, הוא הורד ל-290 מיקרוגרם. בשנת 2010 הוכנס תיקון לפקודת התעבורה בנוגע לנהגים חדשים, נהגים צעירים, נהגי רכב כבד (מעל 3500 ק"ג (דרגות רישיון C1 ו-C) ונהגי רכב ציבורי (דרגות רישיון D, D1, D2, D3), הקובע שהם יואשמו בנהיגה בשכרות כבר אם ריכוז האלכוהול בדם שלהם הוא מעל 0.01% אחוז (10 מיקרוגרם אלכוהול ל-100 מיליליטר דם) או 50 מיקרוגרם בנשיפה בבדיקת הינשוף.
על פי סעיף 39א לפקודת התעבורה, נקבע עונש מינימום של שנתיים שלילת רישיון על נהיגה בשכרות, למעט בנסיבות מיוחדות.
אכיפה משטרתית
כמו כן, רשאי קצין משטרה להשבית את הרכב ל-30 יום במקרה של נהיגה בשכרות בלי קשר לבעלות הנהג על הרכב. קיימת חובה על הנהג להיבדק במקרה של חשד לנהיגה בשכרות, ניתן לדרוש מנהג גם מתן דגימת דם או שתן לביסוס החשד. במקרה שהנהג מסרב להיבדק, הוא ייחשב כמי שעבר עבירת נהיגה בשכרות.
מיכאיל שומילוב
קריירה מוקדמת
שומילוב נולד ב-17 בנובמבר 1895 בוורחניאיה טצ'ה. הוא סיים בהצטיינות את לימודיו בבית הספר הכפרי ולאחר מכן למד בבית הספר בצ'ליאבינסק. בשנת 1916 התגייס לצבא האימפריה הרוסית והצטרף לרגימנט המילואים ה-109. במרץ 1917 נשלח לחזית המזרחית, שם לחם כקצין זוטר ברגימנט הרגלים ה-32 (קרמנצ'וג). באפריל 1918 הצטרף שומילוב לשורות הצבא האדום ולחם במסגרתו במלחמת האזרחים הרוסית כמפקד הרגימנט ה-255 (רובאי אוראל ה-4), ולאחר מכן כמפקד החטיבה המיוחדת ה-85.
מלחמת העולם השנייה
לאחר שהקורפוס שבפיקודו הושמד בשלבי הפתיחה של מבצע ברברוסה, שוחרר שומילוב מפיקוד באוגוסט 1941 ונשלח לעתודת הסטאבקה. בינואר 1942 הוא מונה כסגן מפקד הארמייה ה-21. הארמייה ספגה אבדות כבדות בשלבים הראשונים של המתקפה הגרמנית בדרום רוסיה בקיץ 1942 (מבצע מקרה כחול), ובראשית אוגוסט 1942 מונה שומילוב למפקד הארמייה ה-64.
מגנזיום גופרתי
מגנזיום גופרתי הוא מלח אי-אורגני שנוסחתו MgSO4. מופיע לעיתים קרובות בצורה הממויימת MgSO4·7H2O כמינרל אפסומיט. נקרא גם 'מלח אנגלי'.
רפואי
מגנזיום גופרתי מופיע ברשימת התרופות הבסיסיות של ה-WHO, רשימת תרופות שנבחרה על פי יעילותן, בטיחותן ועלותן לצורך שמירה על בריאות הציבור. על פי מסמך ה-WHO, מגנזיום גופרתי נועד לטיפול במצבי פרכוס אצל נשים הסובלות מרעלת היריון ולא למצבי פרכוס אחרים.
לורד קיצ'נר רוצה אותך
"לורד קיצ'נר רוצה אותך" (באנגלית: "Lord Kitchener Wants You") הוא כינויה של כרזת גיוס מ-1914, שבה נראה שר המלחמה הבריטי, הוריישו קיצ'נר, מצביע על הצופה, ומתחתיו הכיתוב "רוצה אותך" (WANTS YOU). הכרזה עוצבה על ידי אלפרד ליט (Leete) והופיעה לראשונה על שער המגזין השבועי "London Opinion". בווריאציה אחרת של הכרזה הופיע הכיתוב "מולדתך צריכה אותך" (YOUR COUNTRY NEEDS YOU). זהו הדימוי המפורסם ביותר ששימש בקמפיין הגיוס לצבא הבריטי במלחמת העולם הראשונה.
ליליאן בלנד
קריירת הטיסה
האהבה של בלנד לתעופה ולשמיים התפתחה בעקבות צפייה וצילום של שחפים שעפו מעליה. הכמיהה שלה לטיסה רק גדלה כאשר דודה שלח לה גלויה הכוללת תיאור בכמה ממדים של המטוס החד כנפי של המהנדס הצרפתי לואי בלריו.
רכס רמים
טבע ונוף
הצמחייה ברכס רמים מגוונת. מלבד יערות נטועים יש בה גם שרידי חורש ים תיכוני של אלון מצוי ואלה ארצישראלית. שאר הנוף מורכב בעיקר מבתה של סירה קוצנית ושל לוטם. מספר פרחים נדירים פורחים על הרכס, ובהם אירוס נצרתי ומיני סחלבים.
מכרה הברזל מנרה
פעילות כריית מחקר נמשכה לסירוגין עוד כארבע שנים, למרות ספקות לגבי כדאיות הכרייה. בתחילת 1960 פוטרו חלק מהעובדים לאור עמדת משרדי האוצר והתעשייה שהכרייה אינה כדאית. חברת מחצבי ישראל ניסתה להאבק בהחלטה זאת והשיגה דוחות שטענו שהכרייה כדאית. אולם בתחילת 1961, הוחלט סופית לא להשקיע בהפקה מסחרית של הברזל, והמכרה ננטש. ב-1961 עלה רעיון שעופרת הברזל תשמש להפקת צבע.
Kh-29
Kh-29 (ברוסית X-29, לפי קוד דיווח נאט"ו AS-14) הוא טיל אוויר-קרקע סובייטי בעל טווח של 10-30 קילומטרים. הוא בעל ראש קרב במשקל 320 קילוגרמים וניתן להנחותו למטרה באמצעות לייזר, אור אינפרא אדום, מכ"ם אקטיבי או הנחיית טלוויזיה. הטיל מוצב לרוב על מטוסים מדגם סוחוי Su-24, סוחוי Su-30, מיג 29K וכן מטוסי סוחוי Su-25 מהדגמים T ו-TM.
בין קירות ביתי (סיבוב הופעות)
בין קירות ביתי הוא סיבוב הופעות של ההרכב המוזיקלי הפרויקט של עידן רייכל אשר נתמך על אלבומו "בין קירות ביתי" והתקיים ברחבי ישראל, ניו יורק, לוס אנג'לס, דרום אמריקה ואפריקה. המופע עלה ב-2009 והסתיים ב-2013. שני התקליטורים הראשונים מתוך אלבום האוסף "הביתה, הלוך חזור" כוללים הקלטות של ביצועי השירים מתוך סיבוב ההופעות. במופעים התארחו שמעון בוסקילה ודין דין אביב.
תומאס ברולין
תומאס ברולין ("האיום"; נולד ב-29 בנובמבר 1969) הוא כדורגלן עבר שוודי. ברולין היה משחקני המפתח בנבחרת שוודיה, שסיימה במקום השלישי במונדיאל 1994.
ישרים מקבילים
תכונות של ישרים מקבילים בגאומטריה האוקלידית
מצולעים אחדים מתאפיינים בקיומן של צלעות מקבילות:
פסגת דאגו
הפסגה ממוקמת לאורך הצד הצפוני של שפכו של קרחון פלאסק; 9 קילומטרים מערבית - דרום-מערבית מנקודת טשטגו.
לוקהיד L-1011
לוקהיד L-1011 טריסטאר (באנגלית: Lockheed L-1011 TriStar) הוא מטוס נוסעים לטווח ארוך ובינוני מתוצרת תאגיד לוקהיד. המטוס היה "מטוס רחב הגוף" השלישי שנכנס לפעילות מסחרית, אחרי בואינג 747, ומקדונל דאגלס DC-10.
פיתוח
בפברואר 1971 נכנסה חברת רולס-רויס לכינוס נכסים, דבר שעיכב את אספקת המנועים למטוס. אב הטיפוס של המטוס טס בנובמבר 1970, ובאפריל 1972 נמסר המטוס הראשון לחברת Eastern Air Lines.
גרסאות
L-1011-100: דגם הייצור השני של L-1011, טס לראשונה בשנת 1975. בדגם זה שופרה קיבולת הדלק, והוגדל טווח הטיסה. גרסה זאת נרכשה על ידי החברות סעודי ערביין איירליינס, קת'אי פסיפיק, אייר קנדה, TWA ובריטיש אירופן איירוויז.
חיל האוויר המלכותי משתמש במספר מטוסי L-1011 כמטוסי תדלוק ומטען, על המטוס ניתן להתקין גם משגר לוויינים פגאסוס, משגר הלוויינים האווירי היחיד.
קרב שרטון דוגר (1696)
קרב שרטון דוגר הוא שמו של קרב שהתרחש ב-17 ביוני 1696 כחלק ממלחמת הברית הגדולה. זה היה ניצחון לכוח צרפתי בן שבע ספינות על כוח הולנדי שכלל חמש ספינות והשיירה אותה ליווה.
אן קואטס
משפחה
אן נולדה באנגליה, ביתם של מייג'ור לורנס קאלורט וקטלין וואזה (שם נעורים) קואטס.
תורת שדות המחלקה
תורת שדות המחלקה הגלובלית
במקרה שהמציין של K הוא אפס, רכיב הקשירות של 0 בחוג הוא מהצורה  ורכיב הקשירות של 1 בחבורה  הוא מהצורה. לכן רכיב הקשירות של 1 בחבורת מחלקות האידלים גם הוא. רכיב הקשירות הזה שווה לגרעין של העתקת ארטין הגלובלית. במקרה שהמציין של K חיובי, העתקת ארטין הגלובלית חד חד ערכית.
הקשר בין העתקות ארטין
עבור שדה גלובלי K, העתקת ארטין הגלובלית \theta_K והעתקות ארטין המקומיות קשורות על ידי הנוסחה
שבה V הוא אוסף ההערכות של K, הוא איבר של, האיברים  מזוהים עם איברים בחבורה  על ידי העתקת הצמצום , והמכפלה מוגדרת היטב מכיוון שלכמעט כל הערכה v, מתקיים.
The Next Day
The Next Day (היום שאחרי) הוא האלבום ה-24 של המוזיקאי הבריטי דייוויד בואי, שיצא בשנת 2013 לאחר עשר שנות הפסקה מפעילות.
אמיר מנדל
ביוגרפיה
מ-1989 עד 1993 התמחה מנדל בפסיכיאטריה במרכז לבריאות הנפש גהה ועם מוריו הבולטים שם נמנה הפרופ' חנן מוניץ.
כמבקר מוזיקה
ב-2013 כתב ביקורות וטקסטים על מוזיקה בידיעות אחרונות וב-ynet.
מערב טלמרק
מערב טלמרק הוא מחוז בנורווגיה הכולל את האזורים העליונים והמערביים של טלמרק עילית שבמחוז וסטפול וטלמרק.
ג'ו אלווין
קליפים
בשנת 2022 השתתף בכתיבת השיר "Sweet Nothing".
מסמך נקדי
כללים אלה יפים ליישום גם בעיתונאות הכתובה, אם ניתן בכלל לעשות הפרדה דיכוטומית בין השתיים. "מסמך נקדי" הפך להיות מסמך שמהווה מעין "תורה שבכתב" של העיתונאות במדינת ישראל, ולמרות שהוא לא מסמך מחייב מבחינה חוקית, אלא משמש כהשראה אתית, עיתונאים ואנשי תקשורת רבים, מסתמכים עליו בעבודתם.
קרן דוניץ
ביוגרפיה
נולדה ב-1986 וגדלה בסביון כאחת משלוש בנותיהם של אסתר ויעקב דוניץ. אחותן של דנה דוניץ, זמרת ושחקנית שהתמודדה בתוכנית הריאליטי "גריז" ושל מאיה דוניץ, פסנתרנית, מלחינה, זמרת, מנצחת מקהלות ואמנית סאונד. למדה בבית הספר לאומנויות תלמה ילין. מתגוררת בתל אביב.
בוסטון (להקה)
המוזיקה של בוסטון עדיין מושמעת בתחנות רדיו של רוק קלאסי. הרכב מחודש של הלהקה המשיך להופיע גם ב-2008.
מזרח טימור
פוליטיקה
בראש המדינה עומד נשיא שנבחר לכהונה של חמש שנים בבחירות ציבוריות. תפקידו בעיקרו טקסי אך יש בידיו זכות וטו חלקית על חקיקת הפרלמנט. עם פרסום תוצאות הבחירות ממנה הנשיא את ראש המפלגה שזכתה ברוב הקולות (או מי שיכול לכונן קואליציה שתהווה רוב בפרלמנט) לתפקיד ראש הממשלה. ראש הממשלה עומד בראש מועצת המדינה (הקבינט). הפרלמנט הוא הפרלמנט הלאומי ויש לו בית אחד שחבריו נבחרים בבחירות ציבוריות לכהונה של חמש שנים. מספר חברי הפרלמנט יכול להשתנות מ-52 ועד 65. כיום, כתוצאה מכך שזאת הכהונה הראשונה של הפרלמנט מאז הקמתו, יש בו 86 חברים.
דמוגרפיה
אוכלוסיית מזרח טימור מונה כמיליון נפש. הערכות על גודל האוכלוסייה שונות מאוד זו מזו, בטווח שבין 800,000 ל-1.1 מיליון, נכון ל-2008. התושבים מתחלקים לכמה קבוצות אתניות, רובן אוסטרונזיות ומיעוטן פפואניות. כן קיימים צאצאים לנישואים בין הפורטוגלים לילידי המקום, ומיעוט קטן ממוצא סיני.
רפואה רגנרטיבית
מטרתה של הרפואה הרגנרטיבית היא יצור רקמות פונקציונליות על מנת לתקן או להחליף רקמות או איברים בעלי תפקוד לקוי או חסר כתוצאה מנזק או מום מולד. אחת ההבטחות של התחום היא לאפשר לרקמות פגועות לחדש את עצמן בתוך הגוף באמצעות סטימולציה שלהן. צד נוסף של המחקר הוא יצור האיברים והרקמות במעבדה ואחר כך להשתיל אותם בבטחה כאשר הגוף אינו יכול לתקן את עצמו. הרפואה הרגנרטיבית מתיימרת בכך לפתור את בעיית חוסר זמינות איברים להשתלה (לב, עור, כליות וכו') אשר בגינה מתים עשרות אלפים אנשים ברחבי העולם בעודם מחכים לאיבר המבוקש. כמו כן אחת ממטרות המחקר היא לפתור את בעיית דחיית האיברים המושתלים בגוף המטופל שכן כמעט תמיד הפציינט זקוק לתרופות חזקות אשר מדכאות את מערכת החיסון על מנת שלא תדחה את השתל.
הלמוט רסמוסן
ביוגרפיה
לאחר המלחמה שינה את שמו להלמוט ראסבול. הוא עבד כטכנאי בקולנוע. הוא התחתן ונולדו לו שני ילדים. גר בקופנהגן.
אבימלך מלך גרר
דמותו על פי הפרשנים
פרשני המקרא ראו את אבימלך באור חיובי פחות מכפי שניתן להתרשם בקריאה ראשונית של הסיפור התנ"כי. הם מדגישים את לקיחתה של שרה בכפייה, ומוצאים במעשה תום לב, אבל לא ניקיון כפיים. שאלה שצריכה להשאל האם באמת אבימלך לא שם לב שאנשיו פוגעים באברהם וביצחק, מנסים לגזול להם את הבארות וסותמים אותם בעפר, כפי שהוא טוען? ומה פשר ניסיון ההתקרבות של אבימלך אל יצחק, לאחר שהוא מגרש אותו מגרר בגלל התעשרותו? בהשוואה למעשה דומה בעברם של אברהם ושרה, אז לקח פרעה מלך מצרים את שרה לאחר שאברהם אמר שהיא אחותו, בניגוד לאבימלך שיוצר דו-שיח עם אברהם, פרעה לא נותן לאברהם להצטדק, אלא אומר את דבריו, ולאחר מכן, מגרש אותו מארצו, בעוד שאבימלך מפצה אותו, ואף מגלה כלפיו יחס ידידותי, ומציע לו להתגורר היכן שיחפוץ.
C (שפת תכנות)
היסטוריה
מקור השם של השפה הוא באותה שפת B, תוך התקדמות אות אחת באלפבית, או האות הבאה אחרי B בשמה של BCPL שפת התכנות שקדמה לשפת B.
תקנים
מפתח השפה דניס ריצ'י כתב יחד עם בריאן קרניגהאן את הספר "The C Programming Language", המתעד את השפה ומהווה תקן נוסף, ראשון ולא רשמי, לשפה. מתייחסים לתקן הזה לפעמים כ-"K&R" (ראשי התיבות של שמות המשפחה של מחבריו). מהדורה שנייה של הספר מתייחסת לתקן C89.
מאפיינים
שפת C היא שפה ה"מחזיקה את עצמה" (self hosting). כלומר, קיימים מהדרים לשפת C הכתובים אף הם בשפת C (לכך ניתן להגיע בתהליך הנקרא Bootstrapping).
רשומה
רשומה (מכונה גם מבנה) היא טיפוס המגדיר N-יה סדורה של משתנים, שניתן להגדירם בבת אחת, כאשר כל אחד מהמשתנים הוא עצמאי. בניגוד למערך, לא כל המשתנים צריכים להיות מאותו הסוג. רשומה מאפשרת לאחד מספר משתנים העוסקים באותו פריט מידע לתוך משתנה יחיד.
השפה מאפשרת לתת שמות חדשים לטיפוסים באמצעות המילה <tt>typedef</tt>. למשל: מגדיר משתנה בשם <tt>moshe</tt> מהסוג <tt>struct person</tt>.
פונקציות
בהינתן הגדרה של פונקציה כזאת, ניתן להשתמש בה על מנת לקבל את המקסימום מבין שני מספרים בצורה קלה. למשל, הפקודה הבאה: תדפיס את המספר 5, כי הוא המספר הגבוה יותר מבין המספרים 3 ו-5.
בנזאי פייפליין
בנזאי פייפליין (באנגלית: Banzai Pipeline; לעיתים בקצרה: פייפליין או פייפ; Pipeline או Pipe בהתאמה; מילולית: צינור בנזאי) הוא אתר גלישת גלים מפורסם, השוכן בפארק חוף אהוקאי (Ehukai) בפופוקיאה שבהוואי.
צבי לבנון
ביוגרפיה
במלחמת ששת הימים פיקד על גדוד מילואים 54 של חטיבה 11, שהשתתף בכיבוש מוצב אל-קובה שממערב לעזה ובכיבוש העיר עזה. נפצע במהלך הלחימה. לאחר המלחמה מונה למפקד מרחב שלמה (שארם א-שייח'). ב-1969 מונה למפקד פיקוד הנח"ל. ב-1972 עבר לפקד על פיקוד ההדרכה, ובמלחמת יום הכיפורים פיקד על אוגדת ההונאה שפעלה בחזית הצפון. השתחרר מן הצבא ב-1976 בדרגת אלוף-משנה.
דייוויד סיימון
דייוויד ג'ודה סיימון (באנגלית: David Judah Simon; נולד ב-9 בפברואר 1960) הוא סופר, עיתונאי, מפיק טלוויזיה ותסריטאי אמריקאי יהודי המוכר בעיקר בזכות סדרת הטלוויזיה "הסמויה" (2002–2008), אותה יצר. הוא עבד בדסק העירוני של העיתון הבולטימור סאן במשך 13 שנים (1982–1995), כתב את הספר Homicide: A Year on the Killing Streets אשר יצא לאור ב-1991, וכתב יחד עם אד ברנס את הספר The Corner: A Year in the Life of an Inner-City Neighborhood, אשר יצא לאור ב-1997. ספרו הראשון היווה את הבסיס לסדרה "רצח מאדום לשחור" (1993–1999) של רשת הטלוויזיה NBC, אשר סיימון כתב והפיק אותה. סיימון עיבד את ספרו השני למיני-סדרה The Corner של רשת HBO.
Homicide: A Year on the Killing Streets
חופשתו של סיימון מהסאן הביאה לכתיבתו ופרסומו של ספרו הראשון Homicide: A Year on the Killing Streets (1991). הספר התבסס על ניסיונו במחלק הרצח של משטרת בולטימור, אליו נלווה ב-1988. הרעיון צץ בעקבות שיחה שקיים סיימון בערב חג המולד של שנת 1985, כאשר הבלש ביל לנזי אמר לו "אם מישהו פשוט היה כותב מה מתרחש במקום הזה במשך שנה, היה יוצא לו מזה ספר אדיר". סיימון פנה למחלקת המשטרה של בולטימור ולעורכיו בעיתון על מנת לקבל אישור. בתחילה השוטרים התקשו לקבל אותו, אך סיימון התמיד בניסיון "להיראות כמו חלק מהריהוט". עם זאת, במהרה הטמיע עצמו בקרב השוטרים, כשהוא כותב על כך בהערות הסיום של ספרו "חלקתי עם הבלשים שנה של משלוחי מזון מהיר, ויכוחים על הבר, והומור של תחנת משטרה: אפילו בעבור צופה מיומן, זה היה קשה להישאר מנותק". במהלך תקרית אחת, סיימון אפילו סייע במעצר; שני בלשים שסיימון נסע איתם עצרו את רכבם בשוליים על מנת לעצור שני חשודים, אולם מעיל הגשם של הבלש דייב בראון נתפס בחגורת הבטיחות בשעה שניסה לצאת מהרכב. בראון אמר לסיימון לסייע לבלש טרי מקלארני בעצמו, וסיימון סייע לעצור ולחפש על גופו של אחד החשודים. הספר זכה ב-1992 בפרס אדגר בקטגוריית ספר הפשע התיעודי הטוב ביותר. סוכנות הידיעות associated Press הגדירה את הספר "קלאסיקת פשע אמיתי". ה-Library Journal המליץ על הספר בחום וה-Newsday תיאר את הספר כ"אחד מספרי המסתורין המשטרתיים המרתקים ביותר שאי פעם נכתבו". סיימון העניק לכתיבת הספר את הקרדיט על שינוי סגנון הכתיבה שלו שבישר על עבודתו המאוחרת. הוא למד להיות סבלני יותר במחקר ובכתיבה וסיפר כי לקח חשוב היה לא לקדם את עצמו אלא להתרכז בנושאי הסיפור שלו. ב-2003 אמר סיימון לעיתון המקומי של בולטימור שספרו Homicide: A Year on the Killing Streets לא היה עיתונות מסורתית: "הרגשתי ש-Homicide לא היה עיתונות מסורתית במובן שלבוא מנקודת מבט אובייקטיבית מלאכותית", אמר סיימון. "הוא שקוע בתרבות שהוא מכסה באופן שעיתונות מסורתית לרוב אינה שקועה".
סמטת הטורנדו
השימוש הראשון במונח היה בשנת 1952 בכותרת של פרויקט מחקר לחקר תנאי מזג אוויר קשים באזורים של טקסס, לואיזיאנה, אוקלהומה, קנזס, דקוטה הדרומית, איווה ונברסקה.
טל פופקו
מחקר
בתחום האבולוציה המולקולרית, הוא עוסק בלמידת הכוחות האבולוציוניים הסלקטיביים האמונים על עיצוב גנים וגנומים, וחיזוי הכוחות הללו תוך שימוש במודלים אבולוציוניים הסתברותיים.
בוב (אי, אנטארקטיקה)
האי בוב (באנגלית: Bob Island) הוא אי סלעי, בארכיפלג פאלמר שבאנטארקטיקה.
האי מתנשא לגובה של 145 מטרים מעל פני הים.
מאמי קר
היסטוריה
החברה נחשבת לשחקן מרכזי בשוק המוצרים הטבעיים לתינוקות. נתח שוק זה גדל בשנת 2015 ל-18% מסך שוק התינוקות, המגלגל כ-4 מיליארד ש"ח בשנה.
תפליסיים
עיקרי האמונה
מצד שני סטו מוסא והתפליסיים בהרבה הוראות חשובות של הקראים, כמו למשל:
מפרץ קבינט
גילוי המפרץ
הכף מופה לראשונה על ידי סקר שטחי חסות איי פוקלנד, וצולם מן האוויר על ידי משלחת רון לחקר אנטארקטיקה בדצמבר 1947.
מקור השם
המפרץ נקרא על שם הקבינט המלחמתי של בריטניה, אשר הקים את סקר שטחי חסות איי פוקלנד בשנת 1943.
דרבי סטנצ'פילד
קריירה
סטנצ'פלד לוהקה לסדרה יריחו, שם גילמה את דמותה של אפריל גרין. בסדרה זו היא שיחקה בין השנים 2006–2007. ב-2007 היא גילמה את דמותה של אמיליה ג'ופי באופרת הסבון היומית של רשת ABC, ג'נרל הוספיטל. מאוחר יותר היא לוהקה לדמותה של הלן בישופ בסדרת הטלוויזיה מד מן. משנת 2006 ועד לשנת 2012 היא גילמה את דמותה של שנון גיבס, אשתו הראשונה של מרק הרמון בסדרה של רשת CBS, NCIS. בקולנוע היא שיחקה בסרט "דמותו של דוריאן גריי" משנת 2005, וכן בסרט מלצרית משנת 2007. בנוסף, סטנצ'פילד הופיעה בכמה סרטים עצמאיים שונים.
כלכלת בית
כלכלת בית הוא מקצוע ותחום לימוד העוסק במערכת היחסים בין יחידים, משפחות, קהילות והסביבה בה הם חיים.
לוסמילה קרפיו
פעילות אמנותית
בשנת 2015, הוציאה את השיר, "Warmikuna Yupay Chasqapuni Kasunchik", (יש לכבד נשים), בשיתוף פעולה עם להקת המטאל הבוליביאנית, "Alcoholica LC". על שיתוף פעולה זה אמרה קרפיו "זו הדרך שלי להעביר את המסרים שלי לבני הנוער. כל עוד אני בחיים אני צריכה להעיד ולספר מה חוויתי כאדם יליד וכאישה".
אצטון
בביולוגיה
כאחד מגופי הקטון, כמויות זעירות של אצטון נמצאות באופן תקין בשתן ובדם. כמויות גדולות של גופי קטון בדם ובשתן מעידות על הרעבה או מצב סוכרתי (היפרגליקמיה) חריף; לנשיפתו של החולה יש ריח פירות מובהק הנגרם (בין היתר) בשל האצטון העודף בגופו הנוצר בפירוק שומנים וחלבונים.
ג'ואי באדאס
2013: Summer Knights
בתשעה בנובמבר, 2012, ג'ואי באדאס הוציא שיר ביחד עם הראפר אב-סול שהופק על ידי לי באנון בשם "Enter the Void" ביחד עם "Waves". השירים היו הראשונים שלו שיצאו רשמית. ב-14 בינואר 2013, הוא הוציא את הסינגל הראשון מהמיקסטייפ השני שלו Summer Knights, ששמו "Unorthodox", שהופק על ידי די ג'יי פרמייר. ב-8 בפברואר, הוא הוציא וידאו קליפ בשיתוף הראפרים ביג קריט וסמוק די-זי-איי בשם "Underground Airplay". השיר הופיע במיקסטייפ של חברת הבגדים Eckō Unltd. ב-13 במרץ 2013, ג'ואי באדאס הוציא סרטון לשיר "Unorthoox". ב-21 במרץ 2013, הוא התחיל סיבוב הופעות ביחד עם פרו ארה, וקבוצות ההיפ הופ דה אנדראצ'יברס והפלאטבוש זומביז. ב-26 במרץ 2013, וכרז שג'ואי באדאס יהיה חלק מרשימת הראפרים החדשים של מגזין ההיפ הופ XXL.
2014-הווה: $$.B4.DA ו-$$ALL AMERIKKKAN BADDA
בשנת 2021 החל לגלם את יוניק, אחת הדמויות הראשיות בסדרת הדרמה "Power Book III: Raising Kanan" של רשת Starz.
וולאגו אטו
שפמנון זה חי בנהרות ואגמים מפקיסטן, איראן והודו עד לדרום מזרח אסיה עד למלזיה ואינדונזיה.
תוספות
שיטת לימודם של בעלי התוספות
פירושו של רש"י אמנם תואם את דברי הגמרא כאן, אבל הוא לא תואם סוגיה מקבילה במסכת בבא מציעא. שם מופיע שאם עני מנסה לזכות במציאה (חפץ אבוד שאין בו סימן) ובמקום להרימו (מעשה המעניק למרים זכויות קניין על החפץ, לפי ההלכה) הוא מפיל את עצמו עליו (נפילה על חפץ לא מוכרת כמעשה קניין הלכתי) - רשאי אדם אחר לזכות במציאה. פסיקה דומה מופיעה במסכת פאה, בנוגע לזכויות קניין של העני בשדה.
דייזי דאק
דונה דאק
דונה דאק הופיעה בסרט קצר אחד, "דון דונלד" (1937), בבימויו של בן שרפסטין. הסרט היה הפרק הראשון בסדרת סרטי "דונלד דאק" כמו גם הפעם הראשונה שלדונלד הוצג מושא אהבה. בסיפור, דונלד נוסע למקסיקו כדי לחזר אחר ברווזה שהיא במידה רבה גרסה נשית של עצמו. היא מתוארת עם אותו מזג עצבני ואף גם היא דובבה על ידי קלרנס נאש (שהיה אז המדבב הבלעדי של דונלד). בסוף הסרט היא עוזבת את דונלד בכעס לאחר שמכוניתו מתקלקלת.
קרן מ.ת. אברהם
פעילות הקרן
בדצמבר 2013, הקרן השאילה את אוסף הפסלים של אדגר דגה למוזאון ההרמיטאג' לתקופה של שנתיים, כאשר ב 20 בדצמבר 2013 נפתחה תערוכה של אוסף זה במוזאון בשם "אדגר דגה-דמויות בתנועה".
פורד נגד פרארי
הסרט עוקב אחר צוות אקסצנטרי ונחוש של מהנדסים ומעצבים אמריקאים, בהובלתם של איש החזון מעצב רכב ונהג המרוצים האמריקני קרול שלבי והנהג הבריטי קן מיילס, שנשלחים על ידי הנרי פורד השני ולי איאקוקה לבנות את פורד GT40: רכב מרוץ חדש עם פוטנציאל להביס סוף סוף את קבוצת מרוצי פרארי הדומיננטית במרוץ 24 השעות של לה מאן בצרפת ב-1966.
הקרנת הבכורה העולמית של הסרט נערכה במסגרת פסטיבל הסרטים Telluride ב-30 באוגוסט 2019 והוא יצא לאקרנים בארצות הברית ב-15 בנובמבר 2019, על ידי אולפני וולט דיסני. שימש כסרט הפתיחה בפסטיבל הסרטים הבינלאומי חיפה. זכה בפרס אוסקר לעריכה הטובה ביותר ובפרס אוסקר לעריכת הקול הטובה ביותר.
עלילה
בשנת 1963 נפגש אנצו פרארי עם בכירים בחברת פורד האמריקאית, כחלק מניסיון השתלטות אפשרית של פרארי על ידי פורד. המשא ומתן הופסק על ידי פרארי, כשאנצו פרארי הבין שהעסקה כוללת גם את רכישת קבוצת המרוצים של החברה, סקודריה פרארי, שזכתה במרוצי 24 השעות של לה מאן בשנים 1958 ובכל שנה בין 1960 עד 1965. לה-מאן הוא מרוץ הסיבולת הפעיל הוותיק בעולם, שנערך מדי שנה מאז 1923. לאחר שניסיון ההשתלטות לא צלח, הנרי פורד השני הנחה את חטיבת המרוצים שלו לבנות מכונית שתביס את סקודריה פרארי.
קרן מ.ת. אברהם
ייעוד
המרכז מפעיל תוכנית השאלה של היצירות שמאפשר את הצגתן בתערוכות פומביות במוסדות מוסמכים, לרבות מוזיאונים, שבדרך כלל ידם אינה משגת לממן תערוכות מסוג זה.
פרידייש קארינתי
ראשית חייו
קארינתי למד בגימנסיה הריאלית שברחוב מארקו, לימים הגימנסיה ע"ש דניאל ברז'ני. הוא החל לכתוב ספרות החל מגיל 11. בשנים 1900-1898 כתב מחזות קצרים, סיפורי הרפתקאות ומעשיות בחרוזים. מכיוון שנכשל בלימודים בבית הספר, אביו שרף כאלף שירים שכתב. בגיל 15 פרסם קארינתי בפיליטון בהוצאת Magyar Képes Világ (העולם המאויר ההונגרי) את הרומן שלו הראשון - "מסע ירח דבש דרך מרכז כדור הארץ" בשנת 1905 סיים קארינתי את בחינות הבגרות. בהמשך נכח בקורסים באוניברסיטה בתחומי הפיזיקה, מתמטיקה, פילוסופיה וכירורגיה, אך מבלי לסיים תואר אקדמי כלשהו. יחד עם זאת כל חייו נשאר מתעניין במדעים ושבוי בקסמם.
Combat Arms
Combat Arms (בעברית: כוחות קרביים, ידוע גם בתור "קומבט ארמס" או "קומבט") הוא משחק פעולה מסוג יריות גוף ראשון, שפותח על ידי Doobic Studios הדרום קוריאנית ומופץ על ידי Nexon לקוריאה הדרומית, צפון אמריקה, אירופה, ברזיל ורוסיה. המשחק זמין לשחקן הישראלי, באופן דומה גם לכלל השחקנים במזרח התיכון, בגרסתו האירופית בלבד (Combat Arms EU).
פיתוח
ב-1 בינואר 2018, הודיעה VALOFE כי החליטה להחזיר את הגרסה הקלאסית של המשחק ושחררה בטא סגורה למשחק שנמשכה כ-שבועיים.
לב המאפליה
הספר הודפס פעמים אין ספור ותורגם לשפות רבות. בשנת 1998 הוא דורג על ידי ה- Modern Library כאחת ממאה הנובלות הטובות ביותר של המאה העשרים.
מוטיבים מרכזיים
ה"ריסון" (restraint) - ג'וזף קונרד סבור שהריסון הוא ה"כבוד הפרימיטיבי" של האדם, שמתעמת עם האינסטינקטים הבסיסיים שלו. לבן התרבות מעצורים הנכפים עליו בצורה מלאכותית, על ידי החברה, ואילו לפרא ישנה יכולת פנימית לרסן את עצמו. קורץ, הסמל לתרבות ולנאורות, מגיע לג'ונגל כשהוא נושא רעיונות נשגבים, אך המציאות של הג'ונגל, שבה אין משענות הקיימות בארצות תרבותיות, לוכדת אותו במעגל של הרס-עצמי וחייו הופכים אבסורדיים ומטורפים. בני-התרבות היחידים שמצליחים לעמוד בפני טירופו של הג'ונגל הם מרלו והליצן שהוא פוגש עם קורץ; הראשון בזכות הדבקות ביעילות ובעבודה שמסיחה את דעתו מהג'ונגל, והאחרון בזכות טיפשותו ופשטותו.
איריס איריסיה קובליו
קריירה בתחום האומנות
קובליו מתמחה בדרגת מאסטר בצבע מים. שימשה כאמנית מלווה במספר ספרי משוררים.
תערוכת היחיד הראשונה שלה, "יחסים", הוצגה במוזיאון ישראל בשנת 1994.
פעילות בתחום השירה
שיריה של קובליו התפרסמו בעיתונים "הארץ" ו"מעריב" ובכתבי עת (ולעיתים גם ציוריה): "המוסך", "הליקון", משיב הרוח, מאזנים, "אספקלריה", "הפנקס", "זוטא" ו"שבו".
טירה (נפת רמאללה)
תחת הרשות הפלסטינית
67 דונמים הופקעו מהכפר לצורך הקמת בית חורון.
גוסטבו נובואה
ביוגרפיה
נובואה נפטר ב-16 בפברואר 2021 לאחר שלקה בהתקף לב בזמן שהתאושש מגידול מוחי בבית החולים ג'קסון ממוריאל במיאמי, פלורידה.
אמפדוקלס
חייו ופועלו
תגליתו החשובה של אמפדוקלס הייתה שהאוויר הוא חומר. הוא הכניס כד ריק למים כשפתח הכד כלפי מטה, וסתם באצבעו חור בתחתית הכד. המים לא יכלו להיכנס לכד כל עוד סתם את החור. אמפדוקלס הסביר שהאוויר בתוך הכד לוחץ על המים ולא נותן להם להיכנס. רק כאשר סילק את האצבע מהחור יצא האוויר מהכד, ומים בנפח שווה נכנסו לתוכו.
עיקרי תורתו
כגורם לשינויים המתרחשים בעולמנו הציע אמפדוקלס שני כוחות אותם כינה "אהבה" ו"מריבה". כוחות אלו הם הגורמים להתקרבות ולהתרחקות בין היסודות הבסיסיים ובכך ליצירת התופעות השונות הנצפות בעולמנו.
פרנסיס פולנק
ביוגרפיה
פולנק נולד בפריז. אמו, פסנתרנית חובבת, לימדה אותו לנגן, והמוזיקה תפסה חלק חשוב בחיי המשפחה. בשנת 1918 התגייס לצבא, אך מצא גם פנאי להלחין שלוש מיניאטורות. היה זמן, שהיצירות המוכרות ביותר במוזיקה של פולנק היו "שלוש תנועות מתמידות" (Trois Mouvements Perpétuels) משנת 1918, אבל יצירתו המצליחה ביותר היא אולי האופרה "הדיאלוגים של הכרמליטיות". מוכר וחשוב הוא גם הבלט "האיילות" en:Les biches.
פולנק ראה תמיד בפריז את ביתו האמיתי, אך בילה זמן רב ככל האפשר בנוּאָזֶה, ביתו בעמק הלואר, שם מצא את הבדידות והשקט שהיו דרושים לו לכתיבת מוזיקה. מכאן צמחה ההנחה המוטעית, שפולנק העדיף את החיים בכפר למעשה, הכפר שיעמם אותו וטיולים בטבע היו שנואים עליו.
פולנק היה הומוסקסואל בגלוי מאז מערכת היחסים הראשונה הרצינית שלו עם הצייר רישאר שאנלֵר, שלו הקדיש את ה- Concert champêtre.
מוזיקה
יצירתו של פולנק נעה בין מוזיקה פופולרית קלה כדוגמת "טוטפות" (Cocardes) משנת 1919 ליצירות בעלות אופי דתי עמוק, מנוגדות לאסתטיקה של קוקטו. הוא אימץ לו את הטכניקות של תנועת הדאדא ויצר מלודיות, שהיו מתאימות לאולמות המוזיקה הפאריזאיים. פולנק ראה בוולגריות מקסימה תחליף נאות לרגשנות רומנטית מכל סוג שהוא.
האופרה משנת 1957, "הדיאלוגים של הכרמליטיות", נכתבה בהזמנת ג. ריקורדי ושות' בשביל לה סקאלה. עלילת האופרה מספרת על הוצאתן להורג של נזירות כרמליטיות בתקופת המהפכה הצרפתית ומבוססת על ספרה של גרטרוד פון לה פורט, "האחרונה על הגרדום". האופרה האחרונה של פולנק הייתה טרגדיה בת מערכה אחת מאת ז'אן קוקטו, בשם "הקול האנושי". הצגת הבכורה שלה הייתה באופרה-קומיק בפריז ב-6 בפברואר 1959.
נוסף לשלוש האופרות שלו, חיבר פולנק כמה קונצ'רטי לעוגב, צ'מבלו ופסנתר, מיסות ומוזיקה קאמרית. יצירותיו לתזמורת מועטות. את הקונצ'רטו לצ'מבלו הזמינה אצלו ונדה לנדובסקה בשנת 1938. גם הקונצ'רטו לשני פסנתרים והקונצ'רטו לעוגב נכתבו לפי הזמנה.
פולנק נטה חיבה מיוחדת לכלי נשיפה מעץ ותכנן קובץ סונאטות לכולם, אך הספיק להשלים רק שלוש מהן: סונאטה לחליל (1956), סונאטה לאבוב (1962) וסונאטה לקלרינט (1962), יצירות המצטיינות ביופי אלגי ושלמות טכנית.
עיטם לבן-ראש
אנטומיה ומאפיינים כלליים
גובהו של העיטם לבן-הראש הוא מטר אחד בקירוב. נקבות בוגרות הן בעלות מוטת כנפיים של 2.1 מטרים לערך, בעוד המוטה המקבילה אצל הזכרים היא שני מטרים. משקלן הממוצע של הנקבות הוא 5.8 ק"ג, ושל הזכרים – 4.1 ק"ג. העיטמים לבני-הראש הקטנים ביותר נמצאים בפלורידה, שם המשקל של מרביתם אינו עולה על 2.3 ק"ג ומוטת הכנפיים על 1.8 מטרים. לעומתם, העיטמים לבני-הראש הגדולים ביותר נמצאים באלסקה, שם ניתן לצפות בנקבות גדולות שמשקלן עשוי לעלות על שבעה ק"ג ומוטת כנפיהן עשויה להגיע ל-2.4 מטרים. גודל המוח של העיטמים הוא בערך 16 ס"מ מעוקבים.
מקורו של העיטם מכופף בקצהו, ולכן הוא מתאים לקריעת בשר מטרפו. לסתו העליונה חופפת במעט את זו התחתונה, ובכך הן יוצרות אפקט הדומה לזה של מספריים. מבנה זה מאפשר לעיטם לחתוך עור עבה במיוחד. מקורו של העיטם לבן-הראש משמש אותו ככלי "נשק" חזק, אולם הוא משתמש בו גם לפעולות הדורשות עדינות – טיפוח נוצותיו של בן זוגו והעברת כמויות קטנות של מזון לגוזל, לפני שהוא מסוגל להאכיל את עצמו.
בית גידול, תפוצה ותנודות היסטוריות
תפוצתו הטבעית של העיטם לבן-הראש מכסה את מרבית אזורי צפון אמריקה, בהם רוב קנדה, ארצות הברית כולה וצפון מקסיקו. כיום, ריכוזי האוכלוסייה הגדולים נמצאים באלסקה ובקנדה. בצד זה, תפוצתו של העיטם משתנה בהתאם לעונת השנה: במדינות הדרומיות, אזורי הרבייה והחריפה של העיטמים חופפים. עם זאת, העיטמים שאזורי הרבייה שלהם נמצאים במדינות הצפוניות, נודדים דרומה כאשר מאגרי המים קופאים, ונוהגים לחלוק עם עיטמים אחרים את אזור המחיה שלהם בזמנים אלו. העיטם מסוגל לחיות ברוב בתי הגידול השונים הנמצאים באזורים אלו החל מזרועות נהר שבהם זרימת המים איטית, דרך מדבר סונורה וכלה ביערות הנשירים של קוויבק וניו אינגלנד. העיטם עשוי לנדוד, אולם ייתכנו מקרים בהם הוא יבלה את החורף במקום שבו בילה את תקופת הרבייה.
שימור ומצב משפטי
אמנה זו אסרה על מגוון פעולות שעלולות לפגוע בעיטם, בהן קנייה ומכירה של עיטמים לבני ראש וכן רדיפה, ירי, הרעלה, פציעה, הריגה, לכידה או הפרעה לעיטמים. על מנת לתת לה תוקף, החליט הקונגרס האמריקאי על עונשים כבדים לעוברים על הקבוע בה. האמנה תוקנה מספר פעמים בשנים 1959, 1962, 1972 ו-1978, ובאחד התיקונים הוכלל גם העיט הזהוב תחת חסותה. ההגנה שמספקת אמנה זו חופפת בחלקה את זו של החוק להגנת העופות הנודדים. מלבד האמנה האמורה, העיטם לבן-הראש הוכרז רשמית כמין בסכנת הכחדה על כל המשתמע מכך, כחלק מחוק שנחקק ב-1967 וקדם במעט לחקיקה נרחבת בתחום החיות הנמצאות בסכנת הכחדה (ESA), שיצאה לפועל בשנת 1973. העיטם לבן-הראש הוא אחד מהמינים שזכה להגנה מטעם חוקים אלו. חוקים אלו הם מחמירים ביותר, והעובר עליהם במודע עלול לקבל קנס על סך 25,000 דולרים. לאור השיפור הניכר במצבו, ב-1995 הנמיך השירות האמריקאי לדגים ולחיות בר את רמת הסיכון שיוחסה לעיטם במסגרת החוק להגנה על חיות נכחדות וחיות בסיכון, ומאז הוא מסווג כמין שמאוים בסכנת הכחדה, ולא כמין שממש נמצא בה. בנוסף, ב-1 במאי 2007 החליט הסנאט של ארצות הברית להפוך את 20 ביוני ל"יום העיטם האמריקאי", החלטה שמעניקה דחיפה נוספת לשימור העיטמים לבני-הראש.
St. James Infirmary Blues
הלחן של הגרסאות המוקדמות לשיר, כולל הגרסאות ל"Bard of Armagh" ו-"Unfortunate Rake", הן במפתח מז'ורי ודומות ללחן של "Streets of Laredo". גרסת הג'אז, כפי שנוגנה על ידי לואי ארמסטרונג, היא במפתח מינורי. כפי שרווח בשירי עם ישנים, קיימת שונות בין מילות הגרסאות השונות. אלו המילים שהושרו בגרסת לואי ארמסטרונג בהקלטה של אודאון רקורדס ב-1928:
קולטן מוסקריני
M1
קולטנים מוסקרינים מסוג M1 נמצאים במערכת העצבים המרכזית, בתאי עצב בתר-גנגליונים, ובתאים ייעודיים בדופן הקיבה האחראים על ייצור מיצי הקיבה. קולטנים אלו מצומדים לחלבון Gq המפעיל את האנזים פוספוליפאז-C אשר בתורו גורם להפרשה מוגברת של מיצים, תגובה המאפיינת מצב מנוחה המאפשר עיכול. בדומה לכך קולטנים הנמצאים בשרירים יגרמו להעלאת רמות סידן ולכיווץ השריר. בכלי דם הפעלת הרצפטור גורמת להרפיה.
M2
קולטנים מוסקרינים מסוג M2 נמצאים בשריר הלב, ובתאי שריר חלק. קולטנים אלו הם ייחודיים כיוון שהם נמצאים גם על הנוירון השולח את האצטיל כולין וגם על הנוירון המקבל את האצטיל כולין, כפילות זו מאפשרת מנגנון משוב שלילי, כך שככל שיופרש יותר אצטיל כולין, קולטנים על התא המפריש יאותתו להפחתת השחרור. קולטנים אלו מצומדים לחלבון Gi. כמו כן לקולטנים אלה יש תת-יחידה המסומנת βγ. בלב ובתאים מעוררים תת-היחידה βγ גורמת לפתיחת תעלות אשלגן ולהגדלת מתח התא, מה שיגרום לרוב לדיכוי פעילות הנוירון הקולט את האצטיל כולין ובכך להורדת העוררות.
עולמה של סוזי וונג
תקציר העלילה
הם עורכים טקס אזכרה במקדש ולאחריו מבקש ממנה לומקס להתחתן איתה והיא מסכימה.
שיטת פרובניוס
פתרונות אפשריים
.
חרם (נידוי הלכתי)
מתקופת הראשונים עד ימינו
עד לדורות האחרונים השתמשו הקהילות בנשק החרם נגד פורעי דת ומוסר, ובעיקר נגד מוסרים, שהלשינו על יהודים לשלטונות הגויים. מן המפורסמים שבהם היה חרם שהטילו רבנים אחדים לפני יותר מ-700 שנה על הלומדים בספר מורה נבוכים של הרמב"ם ועל העוסקים בחוכמות חיצוניות. בשנת 1656 הטילו רבני הולנד חרם על ברוך שפינוזה ועל אוריאל ד'אקוסטה, בטענה שהפיצו דעות של כפירה. מעט מאוחר יותר הוטלו חרמות גם על חסידי שבתי צבי. חרמות הוטלו גם בתחילת תקופת החסידות על ההולכים בדרכה, ועל משכילים ורפורמים.
קהילת יהודי ואטרה דורניי
גודל הקהילה
בשנים בין שתי מלחמות העולם גדלה הקהילה בכ-31%. בשאר הקהילות בדרום בוקובינה נרשמה האטה בילודה עקב יחס הממשלה הרומנית כלפי היהודים. פער זה בין וטרה דורניי לשאר הקהילות מקורו במעמדם הכלכלי הגבוה של יהודי וטרה דורניי. ממדגם שנערך בשנת 1930 עלה כי הקהילה היודית בדורנה כללה כ-1,414 יהודים.
כלי קודש
אנשי הדת בעיירה היוו פונקציה חברתית וסוציאלית אשר חרגה מעבר לגבולות העולם הדתי, לדוגמה הם דאגו להכנסת אורחים בעת הצורך, גמילות חסדים וחברת קדישא אשר פעלה בהתנדבות.
מוסדות החינוך הרומניים
ילדי העיירה נשלחו בשעות הבוקר לבית ספר ולגימנסיה ממלכתיים, ואילו שעות אחה"צ הוקדשו ללימודי יהדות במוסדות השונים. כך רכשו השכלה רחבה ושמרו על אינדיבידואליזם ללא פירוד יתר שיבדיל ויסכן אותם.
בית הספר העברי
חנה חנה שיבר (פלדמן) מספרת-"" רובם הגדול של ילדי דורנה למד בבית הספר העברי, וכשעלו ארצה כמעט כולם ידעו לדבר עברית. בית הספר פעל בשעות אחה"צ כך שניתן היה לשלבו עם לימודים בבית הספר הרומני. בניינו הוקם בשנים 1924–1925, אך גם בשנים קודם לכן התבצעו לימודי עברית בעיירה. הלימודים פעלו במכונת של שילוב בין לימודי קודש ללימודי עברית, היסטוריה של ארץ ישראל וידיעת הארץ. בנוסף אורגנו מפגשים בין תלמידי בית הספר לנציגי היישוב היהודי. אופי לימוד זה התאים לתושבי העיירה אשר חיו חיי מסורת משולבים במודרניות. תלמידי בית הספר קראו כדרך קבע את הוצאת העיתון 'העברי' של היישוב היהודי. כך נחשפו לשפה העברית ולשירים עבריים.
פעמים רבות התבצעו חגיגות העיירה בעת מועדים יהודיים בבית הספר. מלבד היותו מוסד לימודי, היווה בית הספר מוקד למימוש הזהות היהודית החברתית והציונית של אנשי העיירה.
תנועות נוער וציונות
הפעילות בתנועות הציוניות כללה לימודי עברית, טיולים, התעמלות פיזית כהכנה לעלייה לארץ ישראל, איסוף תרומות לקק"ל, השתתפות בחוות הכשרה וכו'..
הצעדים כלפי היהודים
עקב עליית הנאצים לשלטון והתחזקות מעמדה של גרמניה הוקצנה האנטישמיות הרומנית. המפלגות האנטישמיות המרכזיות במדינה- המפלגה האגררית והליגה הלאומית הנוצרית התאחדו בעידודו של אלפרד רוזנברג, מנהל המחלקה למדיניות חוץ של המפלגה הנאצית בגרמניה. איחוד זה הוביל לממשלה האנטישמית של גוגה וקוזה בסוף 1937. המפלגה דגלה בעקרונות טוהר הגזע הרומני בשלטון ובשירות הציבורי. בעת שלטונם נסגרו שלושה עיתונים ברומניה אשר נתפסו כיהודיים ודמוקרטיים. ב22 לינואר 1938 חוקקו את חוק האזרחות אשר שלל את אזרחותם של שליש מיהודי רומניה, רבע מליון במספר. חוק זה היווה מכה קשה לקהילה היהודית ברומניה.
תנאי המחיה בטרנסאנסטריה
כ-15% מהנספים מתו כתוצאה ישירה ממעשי התעללות של רומנים וגרמנים. שאר הנספים מצאו את מותם עקב התנאים הירודים בטרנסניסטריה.
”
הלמה קיסנר
המשך חייה
עם זאת, בספטמבר 2016, הוכרה קיסנר כבלתי ניתנה לשפיטה עקב היותה סנילית.
גאמבס
Gambas הוא ראשי תיבות רקורסיבים של Gambas Almost Means Basic (הכוונה של גאמבס היא כמעט בייסיק).
אלוהה וונדרוול
אלוהה וונדרוול-בייקר (באנגלית: , 13 באוקטובר 1906 - 4 ביוני 1996) הייתה קולנוענית, ומגלת ארצות קנדית-אמריקאית שנודעה כאישה הראשונה שנסעה במכונית מסביב לעולם.
רובר (חברה)
היסטוריה
בשנת 1901 החלה חברת "רובר" לייצר מכונית, בעלת 2 מושבים. בשנת 1904 פיתחה החברה את דגם המכונית הראשון בפיתוח עצמאי, "רובר 8". בשנת 1905 בנתה החברה את דגם הרובר 6.
במהלך מלחמת העולם הראשונה בנתה "רובר" דגמי אופנועים ואמבולנסים.
משנת 1948 ייצרה "רובר" את "לנד רובר" שהפך למותג נפרד. בשנות החמישים והששים של המאה ה-20 "לנד רובר" הפכה להצלחה מסחררת.
מרטין ואן מאלה
קריירה
ואן מאלה גם אייר את חיבורו של אנטול פראנס "תאיס", בהוצאת צ'ארלס קרינגטון, גם הוא משנת 1901. בשנה שלאחר מכן, ובשנים מאוחרות יותר, עבד ואן מאלה כמאייר לתרגום של המו"ל פליקס ז'ובן לסדרת הספרים שרלוק הולמס.
רובר (חברה)
היסטוריה
בין השנים 1988–2000 נשלטה "רובר" על ידי "Rover Group".
הוצאת ספרים
בהוצאת הספרים עובדים לקטורים, שתפקידם לבחור בין כל כתבי היד המגיעים להוצאה אילו יוצאו לאור. הבחירה נעשית על פי שיקולים של איכות, סיכויי ההצלחה המסחרית של כתב היד, ובהוצאות המוקדשות לז'אנר (סוגה) מסוים של דברי דפוס, הבחירה נעשית בהתאם לרוח ההוצאה וקהל היעד שלה.
בשנים האחרונות התפשטו מרבית ההוצאות לאור הגדולות גם לתחומים קרובים, כמו הפצה אלקטרונית והפצת מוזיקה. ההוצאות הגדולות בישראל נכון לשנת 2018 הן כנרת זמורה דביר, ידיעות ספרים, כתר-מודן, עם עובד, שוקן, וגרף הוצאה לאור. לצד הוצאות לאור גדולות, פועלות גם הוצאות לאור המתרכזות בסוגה מסוימת כמו א(ה)בות בע"מ, המתמקדות בסוגה הרומנטית ו"אדל-יהלומים" של לינדה מזרחי.
אלכסנדר קיימברידג', רוזן אתלון הראשון
אלכסנדר קיימברידג', רוזן אתלון הראשון (באנגלית: Alexander Cambridge, 1st Earl of Athlone; שמו המלא: אלכסנדר אוגוסטוס פרדריק ויליאם אלפרד ג'ורג'; נולד כנסיך אלכסנדר מטק; 14 באפריל 1874 – 16 בינואר 1957) היה קצין צבא בריטי בדרגת מייג'ור גנרל שכיהן בתפקיד המושל הכללי של דרום אפריקה, הרביעי במספר, ובתפקיד המושל הכללי של קנדה, ה-16 במניין מאז איחוד קנדה.